Rwyf am fod yn glir gyda'r aelodau bod rhai dyddiau anodd o'n blaenau, yn ogystal a rhai penderfyniadau anodd wrth inni ddod i delerau â realiti economaidd newydd y coronafirws. Mae llawer o wasanaethau cyhoeddus ledled Cymru bellach yn ddrytach i'w darparu nag yr oeddent cyn yr argyfwng, ac mae hyn yn wir am fysiau a rheilffyrdd o ganlyniad i'r gostyngiad sydyn mewn galw, sy'n ffynhonnell ariannu holl bwysig i'r rhwydwaith. Fodd bynnag, mae ein uchelgais i barhau i ddarparu system drafnidiaeth gyhoeddus o ansawdd uchel yn dal i fod, er mwyn sicrhau bod blaenoriaethau newid hinsawdd a chyfiawnder cymdeithasol ehangach yn cael eu cyflawni. Beth bynnag yw'r dyfodol, mae trafnidiaeth gyhoeddus integredig o ansawdd uchel yn hollbwysig.
I want to be clear with members that there are some difficult days ahead and some difficult decisions ahead as we come to terms with the new economic realities of coronavirus. Many public services across Wales are now more expensive to deliver than they were prior to the crisis and this is true of bus and rail as a result of the sudden reduction in patronage, which is an important funding source for the network.  However, our ambition to continue to deliver a high quality public transport system remains, to ensure that our wider climate change and social justice priorities are met. Whatever the future looks like, good quality, integrated public transport is critical.